Ie Iean sires de Saluns faicts scavoir à tous ces qui verront et ourront ces presentes lettres que cum Isabeaume de Moisse filia file cay en arrieres monseigneur Iean dit Pillot de Dole, chevalier et Odot de Blace mary a la devant dicte Isabelle aient vendu et quitte a tous iorz mes a religioux homme al abbe et au couvent de Sainct Estienne de Diion du diocèse de Langres et bois, et le fief de ce bois, liquez bois siet au finage de Uille soz Geuvier au lieu ou lendit en Baalanges. Liquez bois est et meue de mon fief et ledict bois ils ont vendu pour trente livres de vienois. Ie volens faire grace special sus ce es dicts acheteurs ladite vendue lo veuil et octroiois et reconnois ladicte vendue estre faicte de ma volonté et quitte esdicts acheteurs ledict fie et quelconque daution de devraison. Ie ay avoir puis audict bois et au fonds de celuy bois par raison doudict fief, et promets soubs l’obligation de tous mes biens et en bonne foy que ie niray encontre ladicte quittance, ne encontre la tenour de ces presentes lettres pour moy ne autres taisiblement ou en appert, ie ne reclameray aucune chose de droict audict bois pour raison de fief doicy en avant; et pour ce que ceste chose soit ferme et estauble, ie lai voulut que cete lettre soit sellée de mon seel; ce faict lan de nostre seignour mil deux cent quatrevingt et seize, au mois de février.